 2 Ndị Eze 6  Ụmụ ndị amụma wee malite ịsị Ịlaịsha: Leenụ! Ebe a anyị bi nihu gị abaghị anyị aba ma ọlị.Biko, ka onye ọ bụla nime anyị gaa Jọdan gbute otu osisi nebe ahụ wee wuoro onwe anyị ebe anyị ga-ebi nebe ahụ. O wee sị: Gaanụ.Otu onye wee sị ya: Biko, bịa soro ndị ohu gị gaa. O wee sị: Mụ onwe m ga-aga.O wee soro ha gaa, e mesịa, ha rutere Jọdan wee malite igbutusi osisi.O wee ruo na mgbe otu onye nọ na-egbutu osisi nke ya, isi anyụike ya dabara nime mmiri. O wee malite iti mkpu, sị: Ewoo, nna m ukwu, a natara ya anata!Onye nke ezi Chineke wee sị: Olee ebe ọ danyere? O wee gosi ya ebe ahụ. O gbutere osisi ozugbo wee tụnye ya nebe ahụ, mee ka isi anyụike ahụ see nelu mmiri.O wee sị: Were ya. Ọ matịrị aka ozugbo were ya.Ma Eze Siria malitere ibuso Izrel agha. Ya na ndị na-ejere ya ozi wee gbaa izu, sị: Lekwa lekwa ebe mụ na unu ga-ama ụlọikwuu.Onye nke ezi Chineke wee zigara eze Izrel ozi, sị: Lezie anya ka ị ghara isi nebe a gafere, nihi na ọ bụ ebe ahụ ka ndị Siria na-agbadata.Eze Izrel wee ziga ozi nebe ahụ onye nke ezi Chineke gwara ya. O wee dọọ ya aka ná ntị, o wee ghara ịga nebe ahụ, ọ bụghị otu ugboro, ọ bụghịkwa ugboro abụọ.Ihe a wee mee ka ọnụma ju eze Siria obi, nke mere na ọ kpọrọ ndị na-ejere ya ozi, sị ha: Ọ bụ na unu agaghị agwa m onye nime anyị bụ onye dịnyeere eze Izrel?Otu nime ndị na-ejere ya ozi wee sị: Onyenwe m eze, ọ dịghị onye ọ bụ nime anyị, kama ọ bụ Ịlaịsha onye amụma nke nọ nIzrel na-akọrọ eze Izrel ihe niile ị na-ekwu nụlọ ndina gị nke dị nime.O wee sị: Gaanụ chọpụta ebe ọ nọ, ka m wee ziga ndị mmadụ ka ha kpụta ya. E mesịa, ha bịara kọọrọ ya, sị: Ọ nọ na Dotan.Ozugbo ahụ, o zigara ịnyịnya na ụgbọ agha na ìgwè ndị agha dị ukwuu nebe ahụ; ha wee bịa nabalị gbaa obodo ahụ gburugburu.Mgbe onye na-ejere onye nke ezi Chineke ozi biliri nisi ụtụtụ pụta nèzí, lee, ìgwè ndị agha ejiriwo ịnyịnya na ụgbọ agha gbaa obodo ahụ gburugburu. Onye na-ejere ya ozi sịrị ya ozugbo: Ewoo, nna m ukwu! Gịnị ka anyị ga-eme?Ma ọ sịrị: Atụla egwu, nihi na ndị anyị na ha nọ karịrị ndị ha na ha nọ.Ịlaịsha wee malite ikpe ekpere, sị: Jehova, biko, meghee anya ya ka ọ hụ ụzọ. Ozugbo, Jehova meghere anya onye ahụ na-eje ozi, o wee hụ; ma, lee! ógbè ahụ bụ ugwu ugwu jupụtara nịnyịnya na ụgbọ ịnyịnya agha na-acha ọkụ ọkụ gburugburu Ịlaịsha.Mgbe ha malitere ịgbadata gakwuru Ịlaịsha, o kpekuru Jehova ekpere, sị: Biko, mee ka mba a kpuo ìsì. O wee mee ka ha kpuo ìsì dị ka Ịlaịsha kwuru.Ịlaịsha wee sị ha: Ebe a abụghị ụzọ, nke a abụghịkwa obodo unu na-aga. Soronụ m, ka m duru unu gakwuru nwoke unu na-achọ. Otú ọ dị, o duuru ha garuo Sameria.O wee ruo na ozugbo ha bịarutere Sameria, Ịlaịsha sịrị: Jehova, biko, meghee anya ndị a ka ha hụ ụzọ. Jehova meghere anya ha ozugbo, ha wee hụ ụzọ; ma, lee, ha nọ netiti Sameria.Ozugbo eze Izrel hụrụ ha, ọ gwara Ịlaịsha, sị: Ọ bụ m gbuo ha, ọ bụ m gbuo ha, nna m?Ma ọ sịrị: Egbula ha. Ọ bụ ndị i ji mma agha gị na ụta gị dọrọ nagha ka ị ga-egbu? Debe ihe oriri na mmiri nihu ha ka ha rie, ṅụọ ma lakwuru onyenwe ha.O wee meere ha oké oriri; ha wee malite iri na ịṅụ, o wee mesịa hapụ ha ka ha laa, ha wee lakwuru onyenwe ha. Ìgwè ọ lụọ ọ gbalaga nke ndị Siria abataghị ọzọ ma ọlị nala Izrel.O wee ruo mgbe nke ahụ gasịrị na Ben-hedad eze Siria kpọkọtara ndị agha ya niile wee gbagoo nọchibido Sameria.Ka oge na-aga, oké ụnwụ dara na Sameria, ma, lee! ha nọchibidoro ya ruo mgbe otu isi ịnyịnya ibu dara mkpụrụ ego ọlaọcha iri asatọ, otu ụzọ nụzọ anọ nke ihe ọtụtụ kab nsị nduru adaakwa mkpụrụ ego ọlaọcha ise.O wee ruo mgbe eze Izrel na-agafe nelu mgbidi na otu nwaanyị tikuru ya, sị: Biko, zọpụta m, onyenwe m eze!O wee sị: Ọ bụrụ na Jehova azọpụtaghị gị, olee ebe m ga-esi zọpụta gị? ọ bụ nebe nzọcha mkpụrụ ka ọ bụ nebe nzọchapụta mmanya ka ọ bụ nebe nzọchapụta mmanụ?Eze wee gaa nihu ịsị ya: Gịnị na-eme gị? O wee sị: Nwaanyị a sịrị m, Weta nwa gị ka anyị rie taa, anyị ga-erikwa nwa nke m echi.Ya mere, anyị siri nwa m rie. M wee sị ya nechi ya, Weta nwa gị ka anyị rie. Ma o zoro nwa ya.O wee ruo na ngwa ngwa eze nụrụ ihe nwaanyị ahụ kwuru, ọ dọwara uwe ya ozugbo; ka ọ na-agakwa nelu mgbidi ahụ, ndị mmadụ hụrụ, ma, lee! ihe o yi nime bụ ákwà iru uju.O wee sị: Ka Chineke mee m otú a, ka ọ tụkwasịkwa ihe na ya, ma ọ bụrụ na mụ egbupụghị Ịlaịsha nwa Shefat isi taa!Ịlaịsha nọ ọdụ nụlọ ya, ya na ndị okenye nọkwa, mgbe eze si nihu ya zipụ otu nwoke. Tupu onye ozi ahụ abịakwute ya, ọ sịrị ndị okenye ahụ: Ùnu ahụwo otú nwa ogbu ọchụ a si zite ozi ka e gbupụ m isi? Lee ihe unu ga-eme: ozugbo onye ozi ahụ bịara, mechienụ ụzọ, jirikwanụ ibo ụzọ nughachi ya azụ. Ọ bụghị ụda ụkwụ onyenwe ya na-ada nazụ ya?Mgbe ya na ha ka nọ na-ekwu okwu, lee onye ozi ahụ ka ọ na-abịakwute ya, eze wee sị: Lee, nke a bụ ọdachi si naka Jehova. Gịnị mere m ga-eji ka na-echere Jehova? 